b'\n_START_ARTICLE_\nPredsednik Republike Slovenije\n_START_SECTION_\nPredsednik Predsedstva Socialisti\xc4\x8dne Republike Slovenije (1974 - 1992)\n_START_PARAGRAPH_\nFunkcija predsednika je bila uvedena leta 1974 z Ustavo Socialisti\xc4\x8dne federativne republike Jugoslavije in Ustavo Socialisti\xc4\x8dne republike Slovenije istega leta kot predsednika kolektivnega organa, ki je opravljal funkcijo \xc5\xa1efa dr\xc5\xbeave na ravni republike in je bil ustreznica Predsedstvu SFRJ na zvezni ravni. Polo\xc5\xbeaj se je imenoval Predsednik Predsedstva Socialisti\xc4\x8dne republike Slovenije. Ta naziv je bil 1990 spremenjen v Predsednika predsedstva Republike Slovenije, ukinjen pa je bil z novo ustavo, sprejeto 23. decembra 1991, ko je bila vpeljana individualna funkcija \xc5\xa1efa dr\xc5\xbeave, ki je v veljavi \xc5\xa1e danes: Predsednik Republike Slovenije.\n_START_SECTION_\nPredsednik Republike Slovenije (1991 - danes)\n_START_PARAGRAPH_\nFunkcija predsednika Slovenije je bila ustanovljena 23. decembra 1991, ko je Skup\xc5\xa1\xc4\x8dina Republike Slovenije sprejela Ustavo Republike Slovenije. Ta funkcijo precej omejuje, tako da je predsedovanje bolj kot ne reprezentativno. Med ostalimi pristojnostmi predsednika je le-ta tudi vrhovni poveljnik slovenske vojske. Predsednik je neposredno izvoljen s strani dr\xc5\xbeavljanov, ki so volilni upravi\xc4\x8denci, vsakih 5 let. Vsak dr\xc5\xbeavljan, star vsaj 18 let lahko kandidira za predsednika, vendar je lahko izvoljen samo dvakrat zaporedoma. \xc5\xa0tevilo mandatov ni omejeno._NEWLINE_Glej Seznam predsednikov Republike Slovenije.'